Frank Soo

Frank Soo (født 8. mars 1914 i Buxton i Derbyshire, død  25. januar 1991) var en engelsk fotballspiller (midtbane) og trener, kjent som trener av norske lag en tid.

Han hadde kinesisk far og engelsk mor, og var oppvokst i Liverpool der han spilte for Liverpool Schoolboys og Prescot Cables.  Han ble profesjonell i Stoke City (1933-40, 176 kamper og seks scoringer).  

Under den andre verdenskrig gjestespilte han i Everton FC, Millwall FC, Brentford FC og Chelsea FC, samt ble  den første av orientalsk opphav som spilte for Englands herrelandslag i fotball (ni uoffisielle kamper 1940-45). Han var deretter i Leicester City en liten tid, samt i Luton Town (1945-47, 78 kamper) og den ikke-profesjonelle Chelmsford City.

Han trente St. Albans City (1947–48), flyttet til Italia (1948) og trente Calcio Padova (1950–52) der han hentet norske Knut Andersen til proffspill (1950).
Senere trente han Norges herrelandslag i fotball en meget kort periode (1952).  Han gikk til svenske IFK Eskilstuna (1953), Örebro SK (1953-54, 18 kamper med 13 seire) svenske Djurgårdens IF (1954-55, seier i Allsvenskan 1955), Oddevold (1956–57), Allmänna Idrottsklubben (1958), engelske Scunthorpe United (1959–60), var i Frigg Oslo (1961), Fredrikstad FK (1964), ledet Israels herrelandslag i fotball, Nyköpings BIS (1965), lag i København og Malmö, samt avsluttet i Höganäs BK (1972).

Referanser

Eksterne lenker 
 

Engelske fotballspillere
Engelske fotballtrenere
Fotballspillere for Prescot Cables FC
Fotballspillere for Stoke City FC
Fotballspillere for Leicester City FC
Fotballspillere for Luton Town FC
Fotballspillere for Chelmsford City FC
Fotballtrenere for St Albans City FC
Fotballtrenere for Calcio Padova
Fotballtrenere for IFK Eskilstuna
Fotballtrenere for Örebro SK
Fotballtrenere for Djurgårdens IF Fotboll
Fotballtrenere for IK Oddevold
Fotballtrenere for AIK
Fotballtrenere for Scunthorpe United FC
Fotballtrenere for Frigg Oslo FK
Fotballtrenere for IFK Stockholm
Fotballtrenere for Fredrikstad FK
Fotballtrenere for Akademisk Boldklub
Trenere for Norges herrelandslag i fotball
Personer fra distriktet High Peak i Derbyshire
Personer fra Liverpool